
HOTĂRÂRE
cu privire  la solicitarea Consiliului de Observatori al Instituţiei Publice Naţionale a Audiovizualului Compania „Teleradio-Moldova” adresată Ministerului Finanțelor al Republicii Moldova
În conformitate cu prevederile art. 56 alin. (6), din Codul audiovizualului al Republicii Moldova şi în baza pct. 35 - 38 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 1/3 din 09.02.2007, modificat prin Hotărârea  Consiliului de Observatori nr. 11 din 17.03.2015 

Prin scrisoarea nr. 2/04 din 28 aprilie curent, Consiliul de Observatori al IPNA Compania ”Teleradio -Moldova”, a solicitat Inspecției Financiare a Ministerului Finanțelor copia rapoartelor de control efectuate la IPNA Compania ”Teleradio-Moldova” în perioada anilor 2012-2015. Ulterior, prin scrisoarea nr. 27-05-10/634 din 22 mai curent, Inspecția financiară a considerat imposibilă prezentarea materialelor solicitate de Consiliul de Observatori. 

Astfel, Consiliul de Observatori      
HOTĂRĂŞTE:

1. A solicita Ministerului Finanțelor al Republicii Moldova informație cu privire la controalele financiare efectuate la IPNA Compania „Teleradio - Moldova”.
2. Prezenta hotărâre intră în vigoare la data adoptării.

Prezenta hotărâre a fost adoptată cu votul a 7 membri prezenți la ședința Consiliului de Observatori (L. Vasilache; L. Călugăru; S. Nistor; L. Gurez; D. Deleu; P. Grozavu; V. Țapeș).
Preşedintele 

Consiliului de Observatori               

      Ludmila VASILACHE

Secretarul 

Consiliului de Observatori                               Mariana CERSAC

